CELEX: 32014D0808
Language: hr
Date: 2014-11-17 00:00:00
Title: 2014/808/EU: Provedbena odluka Komisije оd 17. studenoga 2014. o određenim privremenim zaštitnim mjerama u vezi s visoko patogenom influencom ptica podtipa H5N8 u Nizozemskoj (priopćeno pod brojem dokumenta C(2014) 8752)  Tekst značajan za EGP

19.11.2014   
               
               
                  HR
               
               
                  Službeni list Europske unije
               
               
                  L 332/44
               
            
         PROVEDBENA ODLUKA KOMISIJE
         оd 17. studenoga 2014.
         o određenim privremenim zaštitnim mjerama u vezi s visoko patogenom influencom ptica podtipa H5N8 u Nizozemskoj
         
            
               (priopćeno pod brojem dokumenta C(2014) 8752)
            
         
         (Vjerodostojan je samo tekst na nizozemskom jeziku)
         (Tekst značajan za EGP)
         
            (2014/808/EU)
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 3.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 3.,
         budući da:
         
                     (1)
                  
                  
                     Influenca ptica zarazna je virusna bolest ptica, uključujući perad. Zarazu domaće peradi virusom influence ptica mogu uzrokovati dva glavna oblika te bolesti koji se razlikuju po svojoj virulenciji. Nisko patogeni oblik načelno izaziva samo blage simptome, dok visoko patogeni oblik uzrokuje visoke stope smrtnosti u većini vrsta peradi. Ta bolest može ozbiljno utjecati na profitabilnost peradarstva.
                  
               
                     (2)
                  
                  
                     Influenca ptica uglavnom se otkriva kod ptica, no u određenim okolnostima njome se može zaraziti i čovjek, iako je rizik općenito vrlo nizak.
                  
               
                     (3)
                  
                  
                     U slučaju izbijanja influence ptica postoji opasnost da se uzročnik bolesti proširi na druga gospodarstva u kojima se drži perad ili druge ptice koje se drže u zatočeništvu. Kao rezultat toga može se proširiti iz jedne države članice u druge države članice i treće zemlje trgovinom živim pticama ili njihovim proizvodima.
                  
               
                     (4)
                  
                  
                     Direktivom Vijeća 2005/94/EZ (3) utvrđuju se određene preventivne mjere u vezi s nadzorom i ranim otkrivanjem influence ptica te minimalne mjere kontrole koje se primjenjuju u slučaju izbijanja te bolesti kod peradi ili ostalih ptica koje se drže u zatočeništvu. Tom se Direktivom osigurava utvrđivanje zaraženih i ugroženih područja u slučaju izbijanja visoko patogene influence ptica.
                  
               
                     (5)
                  
                  
                     Nizozemska je obavijestila Komisiju o izbijanju visoko patogene influence ptica podtipa H5N8 na svojem državnom području, na gospodarstvu u kojem se drži perad i druge ptice koje se drže u zatočeništvu te je odmah provela potrebne mjere u skladu s Direktivom 2005/94/EZ, uključujući utvrđivanje zaraženih i ugroženih područja. Kao mjeru opreza i kako bi se ocijenilo situaciju te što više smanjilo opasnost od daljnjeg mogućeg širenja od mjesta na kojem je potvrđeno izbijanje bolesti, nizozemska su nadležna tijela zabranila premještanje žive peradi i određenih proizvoda od peradi na cijelom području.
                  
               
                     (6)
                  
                  
                     Komisija je u suradnji s Nizozemskom pregledala navedene mjere i uvjerila se da su granice zaraženih i ugroženih područja koje su utvrdila nadležna tijela u toj državi članici na dovoljnoj udaljenosti od gospodarstva na kojem je potvrđeno izbijanje bolesti.
                  
               
                     (7)
                  
                  
                     Kako bi se spriječili nepotrebni poremećaji trgovine s Unijom i izbjegle neopravdane prepreke trgovini koje nameću treće zemlje, potrebno je brzo definirati zaražena i ugrožena područja utvrđena u Nizozemskoj na razini Unije u suradnji s tom državom članicom.
                  
               
                     (8)
                  
                  
                     U skladu s time, do sljedećeg sastanka Stalnog odbora za bilje, životinje, hranu i hranu za životinje trebalo bi u Prilogu ovoj Odluci utvrditi zaražena i ugrožena područja u Nizozemskoj, gdje se primjenjuju mjere za kontrolu zdravlja životinja utvrđene Direktivom 2005/94/EZ, te vrijeme trajanja regionalizacije.
                  
               
                     (9)
                  
                  
                     Ova će se Odluka preispitati na sljedećem sastanku Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Nizozemska osigurava da zaražena i ugrožena područja utvrđena u skladu s člankom 16. stavkom 1. Direktive 2005/94/EZ sadržavaju najmanje područja koja su u dijelovima A i B Priloga ovoj Odluci navedena kao zaražena i ugrožena područja.
         
         
            Članak 2.
            Ova se Odluka primjenjuje do 22. prosinca 2014.
         
         
            Članak 3.
            Ova je odluka upućena Kraljevini Nizozemskoj.
         
         
            Sastavljeno u Bruxellesu 17. studenoga 2014.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
      
      
         
            PRILOG
            DIO A
            Zaraženo područje kako je utvrđeno u članku 1.:
            
                        ISO kôd države
                     
                     
                        Država članica
                     
                     
                        Oznaka
                        (ako je primjenjivo)
                     
                     
                        Naziv
                     
                  
                        NL
                     
                     
                        Nizozemska
                     
                     
                        Poštanski broj/oznaka ADNS
                     
                     
                        Područje kojim se obuhvaća sljedeće:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Od raskrižja N228 i Goverwellesingel, sjeverno duž Goverwellesingela u tunel Goverwelle do Achterwillensewega.
                                 
                              
                                    —
                                 
                                 
                                    Istočno duž Achterwillensewega do Vlietdijka.
                                 
                              
                                    —
                                 
                                 
                                    Sjeverno duž Vlietdijka i zatim po Plattewegu do Korssendijka.
                                 
                              
                                    —
                                 
                                 
                                    Sjeverno duž Korssendijka i zatim istočno po Ree do Nieuwenbroeksedijka.
                                 
                              
                                    —
                                 
                                 
                                    Istočno duž Nieuwenbroeksedijka do Kippenkadea.
                                 
                              
                                    —
                                 
                                 
                                    Sjeverno duž Kippenkadea do Wierickepada.
                                 
                              
                                    —
                                 
                                 
                                    Sjeverno duž Wierickepada pa istočno na Kerkweg prema Groendijku i do Westeindea.
                                 
                              
                                    —
                                 
                                 
                                    Sjeverno duž Westeindea u Oosteinde do Tuurluura.
                                 
                              
                                    —
                                 
                                 
                                    Južno duž Tuurluura do Papekopperdijka.
                                 
                              
                                    —
                                 
                                 
                                    Južno duž Papekopperdijka prema Johan J Vierbergenwega pa prema the Zwier Regelinkstraat do N228.
                                 
                              
                                    —
                                 
                                 
                                    Južno duž N228 do Damwega.
                                 
                              
                                    —
                                 
                                 
                                    Južno duž Damwega do Zuidzijdsewega.
                                 
                              
                                    —
                                 
                                 
                                    Zapadno duž Zuidzijdsewega prema Slangenwegu do West-Vlisterdijka.
                                 
                              
                                    —
                                 
                                 
                                    Sjeverno duž West-Vlisterdijka, a onda zapadno u Bredeweg i sjeverno u Grote Haven do N228.
                                 
                              
                                    —
                                 
                                 
                                    Zapadno duž N228.
                                 
                              
                  DIO B
            Ugroženo područje kako je utvrđeno u članku 1.:
            
                        ISO kôd države
                     
                     
                        Država članica
                     
                     
                        Oznaka
                        (ako je primjenjivo)
                     
                     
                        Naziv
                     
                  
                        NL
                     
                     
                        Nizozemska
                     
                     
                        Poštanski broj/oznaka ADNS
                     
                     
                        Područje kojim se obuhvaća sljedeće:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Od raskrižja cesta N207 i N11, u jugoistočnom smjeru duž N11 do N458.
                                 
                              
                                    —
                                 
                                 
                                    Istočno duž N458 do Buitenkerka.
                                 
                              
                                    —
                                 
                                 
                                    Sjeverno duž Buitenkerka do Kerkwega.
                                 
                              
                                    —
                                 
                                 
                                    Istočno duž Kerkwega u Meije.
                                 
                              
                                    —
                                 
                                 
                                    Sjeveroistočno duž Meije do Middenwega.
                                 
                              
                                    —
                                 
                                 
                                    Južno duž Middenwega prema Hoofdwegu pa po Zegveldse Uitwegu do N458.
                                 
                              
                                    —
                                 
                                 
                                    Istočno duž N458 u Rembrandtlaan do Westdama.
                                 
                              
                                    —
                                 
                                 
                                    Južno duž Westdama prema Rijnstraat i po Oostdamu do Oudelandsewega.
                                 
                              
                                    —
                                 
                                 
                                    Sjeverno duž Oudelandsewega do Geestdorpa.
                                 
                              
                                    —
                                 
                                 
                                    Istočno duž Geestdorpa do N198.
                                 
                              
                                    —
                                 
                                 
                                    Istočno duž N198 pa južno, istočno pa južno do Strijkviertela.
                                 
                              
                                    —
                                 
                                 
                                    Južno duž Strijkviertela do A12.
                                 
                              
                                    —
                                 
                                 
                                    Istočno duž A12 do A2.
                                 
                              
                                    —
                                 
                                 
                                    Južno duž A2 do N210.
                                 
                              
                                    —
                                 
                                 
                                    Južno duž N210 u zapadnom smjeru pa južno do S.L. van Alterenstraata.
                                 
                              
                                    —
                                 
                                 
                                    Južno duž S.L. van Alterenstraata do rijeke De Lek.
                                 
                              
                                    —
                                 
                                 
                                    Zapadno duž rijeke De Lek do Bonevlietwega.
                                 
                              
                                    —
                                 
                                 
                                    Južno duž Bonevlietwega do Melkwega.
                                 
                              
                                    —
                                 
                                 
                                    Južno duž Melkwega u Peppelweg do Essenwega.
                                 
                              
                                    —
                                 
                                 
                                    Sjeverno duž Essenwega u Graafland do Irenestraata.
                                 
                              
                                    —
                                 
                                 
                                    Zapadno duž Irenestraata do Beatrixstraata.
                                 
                              
                                    —
                                 
                                 
                                    Sjeverno duž Beatrixstraata do Voorstraata.
                                 
                              
                                    —
                                 
                                 
                                    Zapdano duž Voorstraata u Sluis, pa u Opperstok i u Bergstoep do trajekta Bergambacht-Groot Ammers.
                                 
                              
                                    —
                                 
                                 
                                    Sjeverno duž kretanja trajekta do Veerwega.
                                 
                              
                                    —
                                 
                                 
                                    Sjeverno duž Veerwega do N210.
                                 
                              
                                    —
                                 
                                 
                                    Zapadno duž N210 do Zuidbroekse Opwega.
                                 
                              
                                    —
                                 
                                 
                                    Sjeverno duž Zuidbroekse Opwega do Oosteinde.
                                 
                              
                                    —
                                 
                                 
                                    Zapadno duž Oosteinde do Kerkwega.
                                 
                              
                                    —
                                 
                                 
                                    Zapadno duž Kerkwega do Graafkadea.
                                 
                              
                                    —
                                 
                                 
                                    Istočno duž Graafkadea do Wellepoorta.
                                 
                              
                                    —
                                 
                                 
                                    Sjeverozapadno duž Wellepoorta u Schaapjeshaven do Kattendijka.
                                 
                              
                                    —
                                 
                                 
                                    Istočno duž Kattendijka do trajekta preko Hollandsche IJssela.
                                 
                              
                                    —
                                 
                                 
                                    Sjeverno duž kretanja trajekta do Veerpada.
                                 
                              
                                    —
                                 
                                 
                                    Sjeverno duž Veerpada prema Kerklaanu, prema Middelwegu do N456.
                                 
                              
                                    —
                                 
                                 
                                    Sjeverno duž N456 do N207.
                                 
                              
                                    —
                                 
                                 
                                    Sjeverno duž N207 do N11.